PostNord Danmark rundt Social Ride
2025-08-11 18:00 - 22:00 (Europe/Copenhagen) | Sport24 Nexø, Strandgade 3, Nexø, 3730
Alle er velkomne til dette cykelløb – som ikke er et traditionelt cykelløb, men en social begivenhed, hvor vi hygger os ved at cykle sammen 🙂
Vi mødes ved Sport24 i Nexø 11. august kl. 18.00. Det er gratis at deltage.

Konkurrence om Nexøs flotteste cykel
2025-08-12 10:00 - 12:00 | Nexø Bypark, Toldbodgade 1, Nexø, 3730
I forbindelse med at PostNord Danmark Rundt starter i Nexø har vi en konkurrence den 12/8.
Læs mere på plakaten 🙂

Postnord Rundt - start og holdpræsentation i Nexø
2025-08-12 11:00 - 13:30 | Nexø havn, Sdr Hammer 2D, nexø, 3730
Postnord Rundt skydes i gang på Nexø Havn

Program
Kl. 11.30 – 13.00
Holdpræsentation på havnen, Sdr. Hammer, Nexø
Kl. 13.05
Feltet sendes afsted fra Nexø
Nexø vært for starten på PostNord Rundt 2025
Den 34. udgave af PostNord Danmark Rundt får en historisk start på Bornholm. Det er første gang i løbets 40-års levetid, at feltet besøger Solskinsøen.
Det bliver øens næststørste by, Nexø, der er vært for den historiske start, og havnen, der ligger plads til selve præsentationen af rytterne.
Kort efter start begiver feltet sig til dagens første stigning, nemlig Paradisbakkerne, hvorefter der venter en kort nedkørsel til Svaneke. Efter besøg i den smukt beliggende kystby kører feltet nu de næste mange kilometer op og ned langt østkysten, hvor bakkerne på Lillehøjsvej (20 km), Buskevej (28 km) samt den hårde stigning på Saltunavej (37 km) skal passeres. På Saltunavej køres dagens første bakkespurt. Efter 50 km af etapens 178 km får Gudhjem besøg af PostNord Danmark Rundt-feltet og derefter følger Tyskerbakken (56 km). Herefter går det igen tilbage til kystvejen, inder der drejes til venstre ad Kåsevej (68 km). Nu bevæger rytterne sig ind i landet, og via Klemensker når feltet efter 85 km rundkirken i Nyker. Efter Nyker går det retur til østkysten, som rammes ved Tejn, hvorefter Allinge-Sandvig får besøg efter 107 km. Når der er kørt 110 km, vil feltet passere forbi et af øens helt specielle vartegn: Hammershus. Ad småveje begiver feltet sig nu hen mod etapens helt store udfordring, den 11 km lange rundstrækning nord for Hasle, og hvor den stejle bakke ved Helligpeder skal forceres tre gange. Når rytterne sidste gang når toppen på den hårde rundstrækning, mangler der blot 19 km til målstregen på Ndr. Havnevej i Rønne. Etapen har næsten 1800 højdemeter fordelt på de 178 km.

Børnefestival på Værftet i Nexø
2025-08-30 10:00 - 16:00 | Værftet, Kystvej 2, Nexø, 3730, Danmark
BØRNEFESTIVAL 2025

Sæt et stort kryds i kalenderen lørdag d. 30. august, for der er nemlig BØRNEFESTIVAL!

Det bliver en dag med en masse sjove boder for børn, mad, hygge og et hyggeligt samlingssted for børnefamilier på Bornholm! Der kan købes klippekort, og så kan børnene drøne rundt og prøve følgende boder:
Hoppeborg
Lykkehjul
Gæt en ged
Fiskedam
Det muntre køkken
Ansigtsmaling
Vandstol
Hønseskidning
Negleudsmykning
Legeland
Bumper Balls
Sumobrydning
Skyd en bamse
Slå søm i
Levende enarmet tyveknægt
Motorcykler
Mad boder m. pizza, pommes, kage mm.
Slushice, popcorn, candyfloss

Børnefestivalens tema er som altid BØRN HJÆLPER BØRN
Vi giver alle børn på Bornholm en SJOV dag, og sender overskuddet til to gode projekter i henholdsvis Cambodia og Nepal, som hjælper de mest udsatte og dårligt stillede børn i området. Begge områder er præget af kriminalitet og fattigdom.

Børnefestivalen skabes i en fælles indsats af frivillige – til fordel for alle børn. Kan du hjælpe i en bod?
Læs mere her: www.vaerftet.dk/boernefestival

Havens dag hos Bo Grønt og Bygma
2025-09-14 09:00 - 14:00 | Bygma, Industrivej 3, Nexø, 3730

Efterårsferie i Nexø med masser af aktiviteter
2025-10-11 10:00 - 17:30, 2025-10-12 10:00 - 17:30, 2025-10-13 10:00 - 17:30, 2025-10-14 10:00 - 17:30, 2025-10-15 10:00 - 17:30, 2025-10-16 10:00 - 17:30, 2025-10-17 10:00 - 17:30, 2025-10-18 10:00 - 17:30 | Nexø Torv, Torvet, Nexø, 3730, Danmark

Konkurrence om Nexøs vildeste græskar
2025-10-11 10:00 - 17:30, 2025-10-12 10:00 - 17:30, 2025-10-13 10:00 - 17:30, 2025-10-14 10:00 - 17:30, 2025-10-15 10:00 - 17:30, 2025-10-16 10:00 - 17:30, 2025-10-17 10:00 - 17:30, 2025-10-18 10:00 - 17:30 | Nexø Torv, Torvet, Nexø, 3730, Danmark

Lagersalg hos Matter
2025-10-18 11:00 - 13:00 | Matter – House of Craft, Nordre Strandvej 2, Nexø, 3730, Denmark
Glas-og keramik-lagersalg hos Matter
Sæt kryds i kalenderen og stil dig op i køen – det populære lagersalg er tilbage
18. oktober kl 11 – 13

Hvem brænder for Østbornholm?
2025-11-06 19:00 - 21:00 | Møbelfabrikken, Gl. Rønnevej 17, 3730 Nexø, Gl. Rønnevej 17, Nexø, 3730, Danmark
Politisk debat på Møbelfabrikken
Politisk kommentator, Jarl Cordua. byder de tilmeldte kandidater til kommunevalget op til debat på iværksætterhuset Møbelfabrikken, torsdag den 6. nov. 2025 kl. 19-21.
Det er Nexø Borgerforening, Erhvervsgruppen Østbornholm og Nexø Rotary Klub, der i samarbejde med Møbelfabrikken inviterer borgerne på Østbornholm til at høre hvad kandidaterne vil prioritere i forhold til udviklingen af Bornholm, og især hvilke mærkesager de lægger vægt på i forhold til udviklingen på Østbornholm.
De tilmeldte kandidater er Anne Thomas (S) Søren Brenøe (RV) Christian Froberg Dahl (Konservative) Søren Schou (Bornholm 360) Morten Warming (SF) Bennedikte Gyes (LA) Per Ole Petersen (Fælleslisten) Bjarne Hartung Kirkegaard (Kristendemokraterne) Kirstine Van Sabben (Moderaterne) Bo Ancher Jensen (DF) Gitte Wittorff (V) Jonas Ipsen (Danmarksdemokraterne) og Helle Munk Ravnborg (Enhedslisten).
Mødet starter kl. 19, men dørene åbnes kl. 18.30, der er kun plads til 150 deltagere, så det er efter princippet: Først til mølle…..
Efter at mødet er åbnet, og Jarl Cordua har præsenteret sig selv (han er jo opvokset i Nexø) får hver kandidat ca 1 min. til at præsentere sig selv, og hvad han/hun vil lægge vægt på at prioritere de næste 4 år!
Så er det Jarl Cordua`s tur til at gå i kødet på kandidaterne, og der er som bekendt nok at tage fat på – byfornyelse, havn, boliger, uendelige sagsbehandlinger, ældrepleje, unge udsatte, skoler osv.
Efter en kort pause, bliver der frit slag for spørgsmål fra tilhørerne. Mødet forventes afsluttet omkring kl. 21. der er fri adgang.
Med venlig hilsen
Nexø Borgerforening, Erhvervsgruppen Østbornholm

Vi tænder juletræet på Nexø Torv
2025-11-28 16:00 - 18:00 | Nexø Torv, Torvet, Nexø, 3730, Danmark
Julen nærmer sig så småt og vi skal, traditionen tro, samles på Nexø Torv til lysfest i novembermørket når vi sammen tænder byens flotte juletræ. Der vil igen i år være optog med nisser og knallerter, brandbil, slik til de mindste og hyggelig fællessang.

Vi ses på torvet den 28/11 kl. 16.00

Juleløb i Nexø
2025-12-07 12:00 - 17:00 | Sport24 Nexø, Strandgade 3, Nexø, 3730
Snør løbeskoene og tage hele familien med når årets juleløb i Nexø afholdes søndag d. 7 december kl. 12.00 ved Sport 24. Tilmelding er ikke nødvendig, bare mød op og vær med. Der vil være varm kakao, gløgg og æbleskiver til alle deltagere samt lodtrækning af bygavekort samt gavekort til Cafe Holmer og PizzaDeli.

Tak til årets sponsorer af juleløbet:
Kvickly Nexø, Svaneke Bryghus, Cafe Holmer, Coop 365, PizzaDeli, Bornholm Spirits

Program for Hjerternes fest i Nexø
2025-12-11 10:00 - 21:00 | Hele Nexø, Hele byen, Nexø, 3730
Program for Hjerternes Fest i Nexø torsdag d. 11 december

Kl. 09.30 Børn fra Nexøs dagplejere og institutioner mødes for at pynte op på Paradisplads.
Kl. 10:00-21:00 Gå på jagt i de forskellige ønske-vinduer hos Nexøs butikker. Aflever dit ønske i butikken og deltag i lodtrækningen om gaverne.
Kl. 10:00-21:00 Nexø Herre og Dame Magasin har ønskevindue og gratis gløgg. Nexø Herremagasin har desuden inviteret Midtbornhoms Auto til at komme og deltage i Hjerternes Fest. De udstiller en bil i Toldbodgade.
Kl. 10:00-21:00 Ønsk én ting i Ernas Børnebutik til 200 kr og aflever dit ønske i butikken. Erna trækker lod og finder vinderen fredag.
Kl. 10.00-21 Nordvig – ønskevindue og gode tilbud. Bl.a. 50% på julepynt og brugskunst.
Kl.10-21:00 Punkt 1 har ønskevindue, aflever dit ønske i butikken.
Kl.10-21:00 Sport24 har ønskevindue – der trækkes en vinder fredag OG søndag
Kl. 10:00-21:00 Nexø Apotek har ønskevindue samt 20% på hele butikken
(undtagen lægemidler og ernæring)
Kl. 16:30-21:00 Bygma og Bo Grønt opsætter pavillion og bybil i Toldbodgade hvor de laver juledekorationer, har gode tilbud på planter, sælger julebelysning og har en konkurrence.
Kl. 16:00-20:00 ELM og LM-Kirken Østbornholm – Kom ind og se det store pyntede juletræ i missionshuset på Vægtergade 4. ELM og LM-Kirken Østbornholm giver en gratis vaffel og en kop kaffe, mens børnene kan lede efter den særlige julepynt, der er gemt i huset. Finder du alle sammen, kan du vinde en præmie
Kl. 16.00-20.00 BEOF byder indenfor til et glas æblegløgg og julesnacks. Vær med i en quiz om at vinde en dejlig bornholmsk gavekurv!
Kl. 17:00 Højtlæsning af en dejlig julehistorie for alle hos missionshuset på Vægtergade 4
Kl. 17.00-18.00 Cafe Holmer deltager i festlighederne og forkæler de første 50 gæster med en smagsprøve på deres hjemmelavede “Døds Gløgg”. Den sparker r..! NB! Får du 1 glas sover du godt! Får du 2 må du ikke køre hjem! Derudover byder caféen på gratis risalamande til alle betalende og spisende gæster i cafeen fra kl. 17.00 på dagen.
Kl. 17.00 – 19.00 Garnbutikken i Åsen 11. Raflespil, slå en 6er og vind en godtepose.
Kl. 17.00 – 21.00 Kig forbi Brillehuzets ønskevindue og aflever dit ønske i butikken
Kl. 17.00 – 19.00 Kig forbi Zjoos ønskevindue og aflever dit ønske i butikken
Fra Kl. 17.30 Kvickly Nexø uddeler 300 stks flæskestegssandwich ved Kvickly
Kl. 17:30 Bornholms Brand byder på kage og afholder en konkurrence
Kl. 18:00-21 Der serveres lidt godt til halsen hos Nordvig.
Kl. 18.00-21.00 Syp Smagning med FALK Bornholm hos Brillehuzet
Kl. 18.00 Bager Mortensen, Punkt 1 og Nexø Herremagasin serverer dejlig varm suppe og gløgg i Købmagergade.
Kl. 18:00 Højtlæsning af en dejlig julehistorie for alle hos missionshuset på Vægtergade 4
Kl. 18.00-20.00 Kig forbi Bog og Ide’s ønskevindue og huske at aflevere dit ønske i butikken. Forfatterne Alex Speed Kjeldsen og Jørn Villumsen præsenterer deres ny bornholmske bog “Dæjn borrijnholmska flauan”. Kaffe på kanden.
Kl. 18.15 Nexø Rotary Klub overrækker dette års Hjerternes Pris på torvet, foran Nordvig.
Kl. 18.30 Oplev Nordvigs modeshow på Nexø Torv (OBS! aflyses ved dårligt vejr)
Kl. 19.00 Everlyn – Kom til modeshow for fuld musik i butikken!
Gratis kaffe og småkager i butikken.
Kl. 19:00 Højtlæsning af en dejlig julehistorie for alle hos missionshuset på Vægtergade 4
Kl. 21:00 Punkt 1, Nexø Herremagasin og Bager Mortensen udlodder sammen 20 stks juletræer i Købmagergade ved Punkt 1

Velkommen til Hjerternes fest

Rytteroptog i Nexø
2025-12-20 11:00 - 13:00 | Nexø Torv, Torvet, Nexø, 3730, Danmark
Rytteroptog ved Nexø Rideklub. Start ved Nexø Torv.

Julebanko i Nexø
2025-12-20 12:00 - 14:00 | Nexø Torv, Torvet, Nexø, 3730, Danmark

Juleaften med Øens Venner
2025-12-24 15:00 - 23:30 | Skibet, Købmagergade 27C, Nexø, 3730
Traditionen tro holder Øens Venner juleaften for dem, der gerne vil være sammen med andre juleaften.
Hent et tilmeldingsskema på Øens Venners hjemmeside HER

Januarudsalg i Nexø
2026-01-11 10:00 - 14:00 | Hele Nexø, Hele byen, Nexø, 3730
